*2. melléklet a 17/2020. (IV.09) polgármesteri rendelethez*

**A koronavírus következtében kialakult helyzet miatt előirányzat átcsoportosítások**

**Előirányzat módosítások:**

|  |  |  |  |
| --- | --- | --- | --- |
| **Kiadások:** | **Eredeti előirányzat**  **Ft** | **Módosítás Ft** | **Módosított előirányzat (Ft)** |
| Külföldi kapcsolatok | 2.000.000 | -1.500.000 | 500.000 |
| Sportegyesületek támogatása | 13.300.000 | -4.000.000 | 9.300.000 |
| Televíziós műsorszolgáltatás | 21.500.000 | -1.000.000 | 20.500.000 |
| Városi rendezvények | 2.500.000 | -1.500.000 | 1.000.000 |
| Városi Fúvószenekar /vezető megbízás marad/ | 1.000.000 | -750.000 | 250.000 |
| Alföld Néptáncegyüttes /vezető megbízás marad, helyiség biztosítás is/ | 1.500.000 | -1.000.000 | 500.000 |
| Helyi bormarketing feladatok | 1.500.000 | -750.000 | 750.000 |
| Sportegyesületek pályázati önerejére /módosított/ | 5.000.000 | -5.000.000 | 0 |
| Színjátszó Egyesület támogatása | 400.000 | -200.000 | 200.000 |
| Városi Alapítványok | 900.000 | -300.000 | 600.000 |
| Tartózkodás utáni idegenforgalmi adóra pályázható összeg | 3.000.000 | -3.000.000 | 0 |
| Bokrosi városrészi feladatok támogatása | 1.500.000 | -500.000 | 1.000.000 |
| Tanyaprogram /tavalyi fel nem használt összeg rendelkezésre áll/ | 600.000 | -600.000 | 0 |
| Esély Szoc. Gyermekjóléti Alapell. Kp támog. | 12.027.595 | -1.595.766 | 10.431.829 |
| Képviselői tiszteletdíjak, külső bizottsági tagok tiszteletdíja | 15.119.880 | -1.692.870 | 13.427.010 |
| Polgármester, alpolgármesterek költségtérítése + járulékok | 3.176.730 | -794.182 | 2.382.548 |
| **Összesen:** | 85.024.205 | -24.182.818 | 60.841.387 |

|  |  |  |  |
| --- | --- | --- | --- |
| **Bevételek:** | **Eredeti előirányzat**  **Ft** | **Módosítás Ft** | **Módosított előirányzat (Ft)** |
| Gépjárműadó | 50.000.000 | -50.000.000 | 0 |
| Tartózkodás utáni idegenforgalmi adó | 6.000.000 | -5.567.200 | 432.800 |
| Iparűzési adó | 880.000.000 | -76.681.324 | 803.318.686 |
| **Összesen:** | 936.000.000 | -132.248.514 | 803.751.486 |

**Indokolás:**

A koronavírus következtében kialakult helyzet miatt az önkormányzati költségvetés módosítása vált szükségessé. A módosítás érinti a bevételi és kiadási oldalát is a költségvetésnek.

A bevételi oldalon a Képviselő-testület döntött a közterület-foglalási díjak elengedéséről, valamint a nem lakáscélú bérlemények bérleti díjának mérsékléséről – meghatározott vállalkozói körben, a kialakult helyzet miatt.

Az egyéb vagyontárgy értékesítését csökkentettem 20.000.000 Ft-tal, mivel az informatikai hálózat értékesítése bizonytalanná vált.

Megnöveltem az ingatlan értékesítés bevételét az Ipari Park területén 10.000.000 Ft-tal.

A Barnamezős TOP-os pályázat pályázati önerejének forrásául hitelfelvételt kalkuláltam, mivel az iparűzési adóbevétel teljesülése a kialakult helyzet miatt várhatóan nem fog teljesülni.

A gépjárműadó önkormányzatnál maradó összegének elvonásáról 2020. április 5-én döntött a kormány, 50.000 eFt bevétellel kalkuláltunk 2020.évre. A tartózkodás utáni idegenforgalmi adót 2020. évben nem kell megfizetni, így 5.567.200 Ft bevétel kiesés várható év végéig.

A kiadási oldalon a nem kötelező önkormányzati feladatok, különösen a kijárási korlátozás miatt elmaradt és várhatóan elmaradó rendezvényekre biztosított önkormányzati támogatási összegeket csökkentettem. Az Alföld Néptáncegyüttes és a Városi Fúvószenekar sem vesz részt várhatóan a betervezett rendezvényeken, így csökkentettem a támogatott összeget. Az érintett egyesületek vezetőinek tiszteletdíjai az eredeti költségvetés szerint kerülnek kifizetésre.

Az alapítványok támogatását is csökkentettem. /A csökkentés a Csongrád Város Közművelődésért Alapítványt érinti./

A sporttámogatásból az egyesületek pályázati önerejére jóváhagyott módosított összeg is visszavonásra került, mivel a feladat halasztható és a felszabaduló összeg felhasználása más feladatra most elsőbbséget élvez.

A Tanyaprogram előirányzatát „0”-ra csökkentettem, de a tavalyi összeg maradványként a feladatra rendelkezésre áll.

A Képviselők tiszteletdíját 3 hónapig az alapdíjra (77.300 Ft/hóra) állítottam vissza. A külső bizottsági tagok tiszteletdíjának kifizetését 3 hónapra felfüggesztem, a polgármester és alpolgármester a költségtérítésről 3 hónapos időtartamra lemond.

A vagyongazdálkodási feladaton 10.000.000 Ft-os keretösszeggel egy Védekezési Alapot hoztam létre, mely felülről nyitott.